CELEX: 62013CN0171
Language: hu
Date: 2013-04-08 00:00:00
Title: C-171/13. sz. ügy: A Centrale Raad van Beroep (Hollandia) által 2013. április 8-án benyújtott előzetes döntéshozatal iránti kérelem — Raad van bestuur van het Uitvoeringsinstituut werknemersverzekeringen (Uwv) kontra M.S. Demirci és társai

22.6.2013   
            
            
               HU
            
            
               Az Európai Unió Hivatalos Lapja
            
            
               C 178/4
            
         A Centrale Raad van Beroep (Hollandia) által 2013. április 8-án benyújtott előzetes döntéshozatal iránti kérelem — Raad van bestuur van het Uitvoeringsinstituut werknemersverzekeringen (Uwv) kontra M.S. Demirci és társai
   (C-171/13. sz. ügy)
   2013/C 178/08
   Az eljárás nyelve: holland
   
      A kérdést előterjesztő bíróság
   
   Centrale Raad van Beroep
   
      Az alapeljárás felei
   
   
      Felperes: Raad van bestuur van het Uitvoeringsinstituut werknemersverzekeringen (Uwv)
   
      Alperesek: M.S. Demirci, D. Cetin, A.I. Önder, R. Keskin, M. Tüle, A. Taskin
   
      Az előzetes döntéshozatalra előterjesztett kérdések
   
   
               1.
            
            
               Úgy kell-e értelmezni a 3/80 határozat (1) 6. cikkének (1) bekezdését a kiegészítő jegyzőkönyv (2) 59. cikkére tekintettel, hogy azzal ellentétes valamely tagállam olyan jogi szabályozása, mint a TW (3) 4a. cikke, amely akkor sem biztosítja tovább a nemzeti jog alapján folyósított kiegészítő ellátást, ha az ellátás kedvezményezettjei már nem az adott állam területén rendelkeznek lakóhellyel, ha a kedvezményezettek a török állampolgárság megtartása mellett a fogadó tagállam állampolgárságát is megszerezték?
            
         
               2.
            
            
               Amennyiben a Bíróság az első kérdés megválaszolása során arra a következtetésre jut, hogy az érintett személyek hivatkozhatnak a 3/80 határozat 6. cikkének (1) bekezdésére, e hivatkozást azonban korlátozza a kiegészítő jegyzőkönyv 59. cikkének hatálya: ebben az esetben úgy kell-e értelmezni a kiegészítő jegyzőkönyv 59. cikkét, hogy azzal ellentétes a kiegészítő ellátásnak a török állampolgárok mint érdekeltek részére történő további folyósítása attól az időponttól, amelytől az uniós polgárok az uniós jog alapján már nem jogosultak az említett ellátásra, még ha az uniós polgárok az érintett ellátást a nemzeti jog alapján hosszabb ideig kapják is?
            
         
      (1)  Az Európai Közösségek tagállamai szociális biztonsági rendszereinek a török munkavállalókra és családtagjaikra történő alkalmazásáról szóló, 1980. szeptember 19-i társulási tanácsi határozat (HL 1983. C 110., 60. o.).
   
      (2)  Az Európai Gazdasági Közösség és Törökország közötti társulást létrehozó megállapodáshoz csatolt, Brüsszelben, 1970. november 23-án aláírt és a Közösség nevében az 1972. december 19-i 2760/72/EGK tanácsi rendelettel (HL L 293, 1. o., magyar nyelvű különkiadás 11. fejezet, 11. kötet, 41. o.) megkötött, jóváhagyott és megerősített kiegészítő jegyzőkönyv (magyar nyelvű különkiadás 11. fejezet, 11. kötet, 43. o.).
   
      (3)  Toeslagenwet (a kiegészítő ellátásokról szóló holland törvény).